CELEX: 62017TN0690
Language: el
Date: 2017-10-05 00:00:00
Title: Υπόθεση T-690/17: Προσφυγή-αγωγή της 5ης Οκτωβρίου 2017 — Uluru κ.λπ. κατά Επιτροπής και Ενιαίου Συμβουλίου Εξυγίανσης (SRB)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/46
            
         Προσφυγή-αγωγή της 5ης Οκτωβρίου 2017 — Uluru κ.λπ. κατά Επιτροπής και Ενιαίου Συμβουλίου Εξυγίανσης (SRB)
   (Υπόθεση T-690/17)
   (2018/C 005/63)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Uluru, SL (Μαδρίτη, Ισπανία), Juan Adolfo Álvarez Lorenzana (Άγιος Δομίνικος, Δομινικανή Δημοκρατία) και Raquel Fortet Rodríguez (Μαδρίτη) (εκπρόσωποι: B. Cremades Roman, J. Orts Castro, J. López Useros, S. Cajal Martín, P. Marrodán Lázaro, δικηγόροι)
   
      Καθών-εναγόμενοι: Ευρωπαϊκή Επιτροπή και Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               να κηρύξει άκυρη την υπ’ αριθ. SRB/EES/2017/08 απόφαση του SRB και την απόφαση (ΕΕ) 2017/1246 της Επιτροπής, αμφότερες της 7ης Ιουνίου 2017, και, κατά συνέπεια, (a) να υποχρεώσει το SRB και την Ευρωπαϊκή Επιτροπή να επιστρέψουν στους προσφεύγοντες-ενάγοντες τα όσα επένδυσαν στην Banco Popular υπό τους όρους που διευκρινίζονται στο δικόγραφο της προσφυγής ή (β) άλλως, να υποχρεώσει το SRB και την Ευρωπαϊκή Επιτροπή να καταβάλουν στους προσφεύγοντες-ενάγοντες αποζημίωση λόγω εξωσυμβατικής ευθύνης υπό τους όρους που διευκρινίζονται στο δικόγραφο της προσφυγής·
            
         
               —
            
            
               να υποχρεώσει το SRB και την Ευρωπαϊκή Επιτροπή να καταβάλουν στους προσφεύγοντες-ενάγοντες αποζημίωση λόγω εξωσυμβατικής ευθύνης υπό τους όρους που διευκρινίζονται στο δικόγραφο της προσφυγής·
            
         
               —
            
            
               να κηρύξει άκυρη τη διενεργηθείσα από τον ανεξάρτητο εμπειρογνώμονα του SRB αποτίμηση και, κατόπιν υπολογισμού της καθαρής αξίας των περιουσιακών στοιχείων της Banco Popular, να υποχρεώσει το SRB και την Ευρωπαϊκή Επιτροπή να αποζημιώσουν τους προσφεύγοντες-ενάγοντες υπό τους όρους που διευκρινίζονται στο δικόγραφο της προσφυγής.
            
         
               —
            
            
               να καταδικάσει το SRB και την Ευρωπαϊκή Επιτροπή στα δικαστικά έξοδα·
            
         
               —
            
            
               να ορίσει ότι όλα τα επιδικαζόμενα στους προσφεύγοντες-ενάγοντες ποσά θα παράγουν αντισταθμιστικούς τόκους από τις 23 Μαΐου 2017 (ή, επικουρικώς, από τις 7 Ιουνίου 2017) μέχρι την ημερομηνία εκδόσεως της αποφάσεως και, ομοίως, τόκους υπερημερίας από την ημερομηνία εκδόσεως της αποφάσεως, πλην των δικαστικών εξόδων, τα οποία μόνο θα παράγουν τόκους υπερημερίας από την ημερομηνία εκδόσεως της αποφάσεως· και
            
         
               —
            
            
               να επιδικάσει στους προσφεύγοντες-ενάγοντες οποιαδήποτε άλλη πρόσθετη αποζημίωση την οποία κρίνει νομικώς εύλογη.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.